钦定古今图书集成/方舆汇编/边裔典/第139卷 > 鸡未腊〈附新亚泥俺 加里伏尔泥亚〉
## 钦定古今图书集成/方舆汇编/边裔典/第139卷 > 鸡未腊〈附新亚泥俺 加里伏尔泥亚〉

“北亚墨利加，西为鸡未腊，为新亚泥俺，为加里伏尔
尼亚。”地势相连，国俗略同，男妇皆衣羽毛及虎豹熊
罴等裘，间以金银饰之。其地多大山一最大者高六
七十里，广八百里，长三四千里。山下终岁极热，山半
温和，山巅极冷，频年多雪，盛时深六七尺，雪消一望，
平涛数百里。山出泉极大，汇为大江，数处皆广数百
里，树木茂盛，参天蔽日。松木腐烂者，蜂就作房，蜜莹
白味美。采蜜者预次水边，候蜂来随之去，获蜜甚多。
独少盐，得之如宝，相传餂之不忍食。狮象虎豹等兽
成群，皮甚贱。雉大者重十五六斤。多雷电，树木恒被
震坏。有小鸟如雀，于枯树啄小孔千数，每孔藏一粟，
为冬月之储。